P6_TA(2005)0066

Vispārējo tarifa preferenču sistēma *

Eiropas Parlamenta normatīvā rezolūcija par priekšlikumu Padomes regulai par vispārējo tarifa preferenču sistēmas piemērošanu (KOM(2004)0699 — KOM(2005)0043 — C6-0001/2005 — 2004/0242(CNS))

(Apspriežu procedūra)

Eiropas Parlaments,

- ņemot vērā Komisijas priekšlikumu Padomei (KOM(2004)0699) [1] un grozīto priekšlikumu (KOM(2005)0043) [1],

- ņemot vērā Komisijas paziņojumu Padomei, Eiropas Parlamentam un Eiropas Ekonomikas un sociālo lietu komitejai "Jaunattīstības valstis, starptautiskā tirdzniecība un ilgtspējīga attīstība: Kopienas Vispārējo preferenču sistēmas (VPS) uzdevumi desmitgadei no 2006. līdz 2015. gadam" (KOM(2004)0461),

- ņemot vērā Parlamenta 2004. gada 14. oktobra rezolūciju par iepriekšminēto paziņojumu [2],

- ņemot vērā EK līguma 133. pantu, saskaņā ar kuru Padome ir apspriedusies ar Parlamentu (C6-0001/2005),

- ņemot vērā Reglamenta 51. pantu,

- ņemot vērā Starptautiskās tirdzniecības komitejas ziņojumu un Attīstības komitejas atzinumu (A6-0045/2005),

1. apstiprina grozīto Komisijas priekšlikumu ar norādītajiem grozījumiem;

2. aicina Komisiju attiecīgi grozīt savu priekšlikumu saskaņā ar EK līguma 250. panta 2. punktu;

3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam;

4. prasa Padomei vēlreiz ar Parlamentu apspriesties, ja tā ir paredzējusi būtiski grozīt Komisijas priekšlikumu;

5. uzdod tā priekšsēdētājam nosūtīt Parlamenta nostāju Padomei un Komisijai.

KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI |

Grozījums Nr.1

1.a apsvērums (jauns)

| (1a) vispārējo preferenču sistēma (VPS) kopš tās izveides ir bijusi viens no galvenajiem ES tirdzniecības un attīstības politikas instrumentiem, lai palīdzētu jaunattīstības valstīm samazināt nabadzību, palīdzot tām gūt ienākumus no starptautiskās tirdzniecības, un veicinātu to ilgtspējīgu attīstību, stimulējot rūpniecības attīstību un ekonomikas diversifikāciju. |

Grozījums Nr. 2

4. apsvērums

4. Šī ir pirmā regula, ar ko ievieš šīs pamatnostādnes. Tā ir jāpiemēro no 2005.gada 1.aprīļa līdz 2008.gada 31.decembrim. | 4. Šī ir pirmā regula, ar ko ievieš šīs pamatnostādnes. Pēc publicēšanas "Eiropas Savienības Oficiālajā Vēstnesī" tā ir jāpiemēro no 2005.gada 1.aprīļa līdz 2008.gada 31.decembrim. |

Grozījums Nr. 3

6.a apsvērums (jauns)

| (6a) lai palielinātu VPS izmantošanas pakāpi un ļautu jaunattīstības valstīm gūt labumu no starptautiskās tirdzniecības un preferenču režīmiem, Eiropas Savienība centīsies sniegt šīm valstīm, it īpaši vismazāk attīstītajām valstīm, pienācīgu tehnisko palīdzību. |

Grozījums Nr. 4

7. apsvērums

(7) Īpašs režīms ilgtspējīgai attīstībai un labai pārvaldībai ir balstīts uz ilgtspējīgas attīstības iekļaujošo jēdzienu, kā to atzīst starptautiskas konvencijas un instrumenti, tādi kā 1986. gada ANO Deklarācija par tiesībām uz attīstību, 1992. gada Rio deklarācija par vidi un attīstību, 1998. gada SDO Deklarācija par pamatprincipiem un tiesībām darbā, 2000. gada ANO Tūkstošgades deklarācija un 2002. gada Johannesburgas Deklarācija par ilgtspējīgu attīstību. Līdz ar to jaunattīstības valstīm, kuras diversifikācijas trūkuma un nepietiekamas integrācijas starptautiskajā tirdzniecības sistēmā dēļ ir viegli ievainojamas un uzņemas īpašas nastas un atbildības, ratificējot un efektīvi ieviešot starptautiskās pamatkonvencijas par cilvēktiesībām un darba tiesībām, vides aizsardzību un labu pārvaldi, ir jābauda papildu tarifa preferences. Šīs preferences ir ieviestas, lai veicinātu turpmāku ekonomikas izaugsmi un tādējādi pozitīvi reaģētu uz vajadzību pēc ilgtspējīgas attīstības. Saskaņā ar šo režīmu procentuālo nodokļu tarifi, kā arī īpašie nodokļi (izņemot gadījumus, kad tie apvienoti ar procentuālu nodokli) saņēmējvalstīm tiek atcelti. | (7) Īpašs režīms ilgtspējīgai attīstībai un labai pārvaldībai ir balstīts uz ilgtspējīgas attīstības iekļaujošo jēdzienu, kā to atzīst starptautiskas konvencijas un instrumenti, tādi kā 1986. gada ANO Deklarācija par tiesībām uz attīstību, 1992. gada Rio deklarācija par vidi un attīstību, 1998. gada SDO Deklarācija par pamatprincipiem un tiesībām darbā, 2000. gada ANO Tūkstošgades deklarācija un 2002. gada Johannesburgas Deklarācija par ilgtspējīgu attīstību. Līdz ar to jaunattīstības valstīm, kuras diversifikācijas un ekonomiskajai attīstībai nepieciešamo līdzekļu trūkuma, kā arī nepietiekamas atbilstīgas integrācijas starptautiskajā tirdzniecības sistēmā dēļ ir viegli ievainojamas un uzņemas īpašas nastas un atbildības, ratificējot un efektīvi ieviešot starptautiskās pamatkonvencijas par cilvēktiesībām un darba tiesībām, vides aizsardzību un labu pārvaldi, ir jābauda papildu tarifa preferences. Šīs preferences ir ieviestas, lai veicinātu turpmāku ekonomikas izaugsmi un tādējādi pozitīvi reaģētu uz vajadzību pēc ilgtspējīgas attīstības. Saskaņā ar šo režīmu procentuālo nodokļu tarifi, kā arī īpašie nodokļi (izņemot gadījumus, kad tie apvienoti ar procentuālu nodokli) saņēmējvalstīm tiek atcelti. |

Grozījums Nr. 5

9. apsvērums

(9) Komisijai ir jānovēro starptautisko konvenciju efektīva īstenošana saskaņā ar to attiecīgajiem mehānismiem un ir jānovērtē saistība starp papildu tarifa preferencēm un ilgtspējīgas attīstības veicināšanu. | (9) Komisija novēros starptautisko konvenciju efektīvu īstenošanu saskaņā ar to attiecīgajiem mehānismiem un novērtēs saistību starp papildu tarifa preferencēm un ilgtspējīgas attīstības veicināšanu. |

Grozījums Nr. 6

13.a apsvērums (jauns)

| (13a) lai novērstu preferenču samazināšanos, Komisija apsvērs, vai izstrādājumus, kas pašlaik atrodas "augsta riska" kategorijā, nākamajā regulā pārcelt uz "zema riska" kategoriju. |

Grozījums Nr. 7

16. apsvērums

(16) Kopienas tirdzniecības politikas saskaņotības dēļ saņēmējvalstij nevajadzētu gūt labumu gan no Kopienas vispārējo tarifa preferenču sistēmas, gan brīvās tirdzniecības nolīguma, ja minētais nolīgums paredz vismaz visas tās preferences, kuras minētajai valstij sniedz pašreizējā sistēma. | (16) Kopienas tirdzniecības politikas saskaņotības dēļ saņēmējvalstij nevajadzētu gūt labumu gan no Kopienas vispārējo tarifa preferenču sistēmas, gan brīvās tirdzniecības nolīguma, ja minētais nolīgums paredz, efektīvi īsteno un vajadzības gadījumā apvieno vismaz visas tās preferences, kuras minētajai valstij sniedz pašreizējā sistēma. |

Grozījums Nr. 8

17.a apsvērums (jauns)

| (17a) No 2008. gada tiks pielietots izslēgšanas mehānisms, lai novērstu iespējamo importa sadaļu izslēgšanu tām esošās sistēmas saņēmējvalstīm, kuru eksports uz Kopienu dotajā sadaļā nav pieaudzis attiecībā pret citām VSP saņēmējvalstīm. |

Grozījums Nr. 9

18.a apsvērums (jauns)

| (18a) Regulu (EKK) Nr. 2454/93, ar ko nosaka izcelsmes noteikumu sistēmu, tuvākā nākotnē pārskatīs, lai tā labāk kalpotu ekonomikas un rūpniecības attīstības veicināšanai. Pārskatīšanu pabeigs ne vēlāk kā gadu pirms šīs regulas darbības beigām un tā attieksies uz izcelsmes noteikumu sistēmas formu, saturu un procedūrām, balstoties uz labāko starptautisko praksi, kā arī lai saskaņotu pašreizējās Savienības sistēmas. Jaunā izcelsmes noteikumu sistēma vienlaikus ar citiem jautājumiem pievērsīsies starpreģionāliem uzkrājumiem un globāliem uzkrājumiem, divkāršas pārveidošanas procesa prasības atcelšanai atsevišķām precēm un tam, vai valsts ir piemērota VPS un EBA ("viss, izņemot ieročus") preferenču režīmam, pat ja tā nav eksporta galamērķa valsts, ar nosacījumu, ka precēm šajā valstī pievieno nozīmīgu vērtību. |

Grozījums Nr.10

21.a apsvērums (jauns)

| (21a) Saskaņā ar ĀKK valstu un ES Partnerattiecību nolīguma 37. panta 6. punktu, pārskatot šo regulu 2008. gadā, ņems vērā ĀKK valstu intereses, tostarp to valstu intereses, kas nepieder pie vismazāk attīstītām valstīm, kuras nevēlas vai nevar noslēgt ekonomisko partnerattiecību nolīgumu (EPN), pamatojoties uz Kotonū nolīgumu, lai VPS šīm valstīm nodrošinātu vismaz tādu pašu preferenču režīmu, kāds tām tika piešķirtas saskaņā ar Kotonū nolīgumu. |

Grozījums Nr.11

1. panta 1. punkts

1. Kopienas vispārējo tarifa preferenču sistēmu (turpmāk "sistēma") saskaņā ar šo regulu piemēro no 2005. gada 1. aprīļa līdz 2008. gada 31. decembrim. | 1. Kopienas vispārējo tarifa preferenču sistēmu (turpmāk "sistēma") saskaņā ar šo regulu piemēro pēc tās publicēšanas "Eiropas Savienības Oficiālajā Vēstnesī" no 2005. gada 1. aprīļa līdz 2008. gada 31. decembrim. |

Grozījums Nr.12

3. panta 1.a punkts (jauns)

| 1.a Vadoties no jaunākajiem salīdzināmiem un koriģētiem datiem, kas ir pieejami šīs regulas pieņemšanas laikā, Komisija nosaka, kuras saņēmējvalstis atbilst 1. punktā minētajiem kritērijiem. |

Grozījums Nr.13

3. panta 1.b punkts (jauns)

| 1.b Komisija "Eiropas Savienības Oficiālajā Vēstnesī" katru gadu publicē paziņojumu, kurā nosauc saņēmējvalstis, kas atbilst 1. punktā minētajiem kritērijiem. |

Grozījums Nr.14

3. panta 2. punkts

2. Ja saņēmējvalsts gūst labumu no tirdzniecības nolīguma, kas noslēgts ar Kopienu un kas aptver vismaz visas preferences, kuras šai valstij sniedz pašreizējā sistēma, šo valsti izslēdz no I pielikumā dotā saņēmējvalstu saraksta. | 2. Ja saņēmējvalsts gūst labumu no tirdzniecības nolīguma, kas noslēgts ar Kopienu, šī tirdzniecības nolīguma piemērošanai ir prioritāte ar nosacījumu, ka tas efektīvi īsteno un vajadzības gadījumā apvieno vismaz visas tās preferences, kuras minētajai valstij sniedz pašreizējā sistēma. Tirdzniecības nolīgums ar Kopienu neizslēdz atbilstību īpašajam veicināšanas režīmam, kas paredzēts šīs regulas 2. iedaļā. |

Grozījums Nr.15

3. panta 3.a punkts (jauns)

| 3.a Lai uzlabotu pašreizējas sistēmas ietekmi, Komisija nodrošina jaunattīstības valstīm, it īpaši vismazāk attīstītajām valstīm, pienācīgu tehnisko atbalstu tādas institucionālās un regulatīvās kapacitātes stiprināšanai, kas nepieciešama starptautiskās tirdzniecības un VPS sniegto priekšrocību izmantošanai; |

Grozījums Nr.16

3. panta 3.b punkts (jauns)

| 3.b Aprēķinot izslēgšanas procentus, Komisija aprēķinos iekļauj to importa līmeni valstīm, kuras saskaņā ar 3. panta 2. punktu iepriekš atbilda VPS. |

Grozījums Nr.17

5. panta 3.a punkts (jauns)

| 3.a Komisija Pasaules Tirdzniecības organizācijā dod priekšroku to izcelsmes noteikumu saskaņošanai, kas paredz preferenču režīmu jaunattīstības valstīm un vismazāk attīstītajām valstīm; |

Grozījums Nr.18

8. panta 3.a punkts (jauns)

| 3.a Tehnisko atbalstu sniedz, lai palīdzētu atbilstīgām jaunattīstības valstīm izpildīt ratifikācijas prasības un prasības efektīvai jaunā īpašā ilgtspējīgas attīstības un labas pārvaldības veicināšanas režīma īstenošanai. |

Grozījums Nr.19

9. panta 1. punkta c) apakšpunkts

(c)apņemas līdz 2008. gada 31. decembrim ratificēt un efektīvi īstenot tās III pielikuma B daļā minētās konvencijas, kuras tā vēl nav ratificējusi un efektīvi īstenojusi, un | (c)patiešām sāk procedūras, lai 4 gadu laikā pēc tam, kad pirmajai valstij ir piešķirts īpašais veicināšanas režīms, ratificētu un efektīvi īstenotu visas III pielikumā minētās konvencijas un; |

Grozījums Nr. 20

9. panta 2. punkta b) apakšpunkts

(b)kuras VPS aptvertais imports Kopienā ir mazāks par 1% no kopējā VPS aptvertā importa Kopienā. | (b)kuras VPS aptvertais imports Kopienā ir mazāks par 1% no kopējā VPS aptvertā importa Kopienā vai mazāks par 2% no tās VPS aptvertā importa Kopienā, ja tās VPS aptvertais imports vienā nozarē aptver vairāk nekā 50% no visa šīs valsts VPS aptvertā importa Kopienā. |

Grozījums Nr. 21

9. panta 3. punkts

3. Komisija novēro III pielikumā minēto konvenciju ratifikācijas statusu un efektīvu ieviešanu. Pirms šīs regulas piemērošanas perioda beigām Komisija sniedz Padomei ziņojumu par šo konvenciju ratifikācijas statusu, tostarp ieteikumus par to, vai šādu konvenciju ratifikācijai un efektīvai īstenošanai būtu jābūt obligātai, lai gūtu labumu no ilgtspējīgai attīstībai un labai pārvaldībai paredzētā īpašas veicināšanas režīma turpmākās piešķiršanas. | 3. Komisija novēro III pielikumā minēto konvenciju ratifikācijas statusu un efektīvu ieviešanu. Pirms šīs regulas piemērošanas perioda beigām Komisija sniedz Padomei ziņojumu par šo konvenciju ratifikācijas un īstenošanas statusu katrā valstī, kas gūst labumu no īpašā veicināšanas režīma. Ja vajadzīgs, Komisija iekļauj ieteikumus par to, vai attiecīgajai valstij ir jāveic papildu pasākumi konvencijas efektīvai īstenošanai. Savā ziņojumā Komisija izvērtē arī īpašā režīma efektivitāti tā mērķa īstenošanā un, ja vajadzīgs, iesaka pārskatīt III pielikumu. |

Grozījums Nr. 22

10. panta 1. punkta a) apakšpunkts

(a)valsts vai teritorija, kas minēta I pielikumā, ir iesniegusi attiecīgu pieprasījumu divu mēnešu laikā pēc šīs regulas stāšanās spēkā, un | (a)valsts vai teritorija, kas minēta I pielikumā, ir iesniegusi attiecīgu pieprasījumu, un |

Grozījums Nr. 23

10. panta 2.a punkts (jauns)

| 2.a Ja valsts, kas atbilst 9. panta 2. punktā minētajiem nosacījumiem, konstitucionālu iemeslu dēļ nav ratificējusi un īstenojusi ne vairāk kā divas no III pielikumā minētajām konvencijām, tomēr apņemas tās ratificēt un ieviest pēc iespējas ātrāk atbilstīgi saviem konstitucionāliem noteikumiem un ar starptautisko atbildīgo organizāciju atbalstu, Komisija to var vērtēt kā darbību, kas ir līdzvērtīga 9. panta 1. punktā doto nosacījumu izpildei. Komisija kontrolē stingru apņemšanās izpildi un atsauc īpašā režīma sniegtās priekšrocības, ja pieprasītāja valsts pārkāpj vai neattaisnoti kavē apņemšanās izpildi. Komisija uzklausa jebkura atbilstīga avota, tostarp kompetento starptautisko organizāciju un attiecīgos gadījumos Eiropas Parlamenta un pilsoniskās sabiedrības pārstāvju, sniegto liecību un informē par to Komiteju un Eiropas Parlamentu. |

Grozījums Nr. 24

11. panta 1. punkts

1. Kad Komisija saņem pieprasījumu kopā ar informāciju, kas minēta 10. pantā, tā pieprasījumu pārbauda. Veicot pārbaudi, ņem vērā svarīgu starptautisku organizāciju un aģentūru konstatējumus. Komisija var uzdot pieprasītājai valstij jebkādus jautājumus, kurus tā uzskata par svarīgiem, un tā var pārbaudīt saņemto informāciju, vēršoties pie pieprasījuma iesniedzējas valsts vai jebkuras fiziskas vai juridiskas personas. | 1. Kad Komisija saņem pieprasījumu kopā ar informāciju, kas minēta 10. panta 2. punktā, tā pieprasījumu pārbauda. Veicot pārbaudi, ņem vērā svarīgu starptautisku organizāciju un aģentūru konstatējumus. Komisija var uzdot pieprasītājai valstij jebkādus jautājumus, ko tā uzskata par svarīgiem, un tai ir jāpārbauda saņemtā informācija, vēršoties pie pieprasījuma iesniedzējas valsts vai jebkura cita atbilstīga avota, tostarp Eiropas Parlamenta un atbilstīgiem pilsoniskās sabiedrības pārstāvjiem, piemēram, sociālajiem partneriem. Komisija informē pieprasītāju valsti, Eiropas Parlamentu un Komiteju par savu vērtējumu un aicina sniegt komentārus. |

Grozījums Nr. 25

11. panta 3. punkts

3. Komisija paziņo pieprasītājai valstij par lēmumu, kas pieņemts saskaņā ar 2. punktu. Ja valstij piešķir īpašo veicināšanas režīmu, tai tiek paziņota diena, kad minētais lēmums stājas spēkā. Komisija vēlākais līdz 2005. gada 30. jūnijam iekļauj I pielikuma E slejā tās saņēmējvalstis, kurām ir tiesības gūt labumu no īpašā veicināšanas režīma ilgtspējīgai attīstībai un labai pārvaldībai. | 3. Komisija paziņo pieprasītājai valstij par lēmumu, kas pieņemts saskaņā ar 2. punktu. Ja valstij piešķir īpašo veicināšanas režīmu, tai tiek paziņota diena, kad minētais lēmums stājas spēkā. Komisija vēlākais līdz 2005. gada 30. jūnijam "Eiropas Savienības Oficiālajā Vēstnesī" publicē saņēmējvalstu sarakstu, kurām ir tiesības gūt labumu no īpašā veicināšanas režīma ilgtspējīgai attīstībai un labai pārvaldībai. |

Grozījums Nr. 26

11. panta 4. punkts

4. Ja pieprasītājai valstij netiek piešķirts īpašais veicināšanas režīms, Komisija izskaidro iemeslus, ja minētā valsts to pieprasa. | 4. Ja pieprasītājai valstij netiek piešķirts īpašais veicināšanas režīms, Komisija izskaidro iemeslus un informē par to pieprasītāju valsti un Eiropas Parlamentu. |

Grozījums Nr. 27

11. panta 5. punkts

5. Komisija visas attiecības ar pieprasītāju valsti saistībā ar pieprasījumu īsteno ciešā koordinācijā ar 26. pantā minēto komiteju. | 5. Komisija visas attiecības ar pieprasītāju valsti saistībā ar pieprasījumu īsteno ciešā koordinācijā ar 26. pantā minēto komiteju un ar Eiropas Parlamentu. |

Grozījums Nr. 28

12. panta 4. punkts

4. Kopējā muitas tarifa nodokļus produktiem, kas iekļauti tarifa pozīcijā Nr.1701, 2006. gada 1. jūlijā samazina par 20 %, 2007. gada 1. jūlijā — par 50 %, bet 2008. gada 1. jūlijā — par 80 %. No 2009. gada 1. jūlija tos pilnīgi atceļ. | 4. Neskarot pārejas posma radītos kavējumus un/vai mazāku procentuālo normu, ko varētu radīt cukura tirgus kopīgās organizācijas turpmākā reforma, kopējā muitas tarifa nodokļus produktiem, kas iekļauti tarifa pozīcijā Nr.1701, 2006. gada 1. jūlijā samazina par 20 %, 2007. gada 1. jūlijā — par 50 %, bet 2008. gada 1. jūlijā — par 80 %. No 2009. gada 1. jūlija tos pilnīgi atceļ. |

Grozījums Nr. 29

12. panta 5.a punkts (jauns)

| 5.a Šī panta 5. punkts neskar noteikumus, ko paredzēs cukura tirgus kopīgās organizācijas turpmākā reforma. |

Grozījums Nr. 30

12. panta 7. punkts

7. Kad ANO izslēdz valsti no vismazāk attīstīto valstu saraksta, tā tiek svītrota no šā režīma saņēmējvalstu saraksta. Par valsts svītrošanu no šā saraksta un pārejas perioda ieviešanu lemj Komisija saskaņā ar 27. panta 1. punktā noteikto procedūru. | 7. Kad ANO izslēdz valsti no vismazāk attīstīto valstu saraksta, tā tiek svītrota no šā režīma saņēmējvalstu saraksta. Par valsts svītrošanu no šā saraksta un pieņemama 12 līdz 24 mēnešus gara pārejas perioda ieviešanu lemj Komisija saskaņā ar 27. panta 1. punktā noteikto procedūru. |

Grozījums Nr. 31

13. panta 1. punkts

1. Tarifa preferences, kas minētas 7. un 8. pantā, atceļ attiecībā uz kādas sadaļas produktiem, kas ražoti saņēmējvalstī, ja saskaņā ar jaunākajiem, 2004. gada 1. septembra datiem vidējās Kopienas attiecīgās sadaļās produktu ieveduma vērtības no valsts, uz kuru attiecas šis režīms, trīs secīgu gadu laikā pārsniedz 15 % no tā paša veida produktu ieveduma Kopienā vērtības no visām valstīm un teritorijām, kas uzskaitītas I pielikumā. XI sadaļai robežvērtība ir 12,5%. | 1. Tarifa preferences, kas minētas 7. un 8. pantā, atceļ attiecībā uz kādas sadaļas produktiem, kas ražoti saņēmējvalstī, ja tā ir sasniegusi augstu konkurētspējas līmeni. Šim nolūkam uzskata, ka saņēmējvalsts ir sasniegusi augstu konkurētspējas līmeni, ja saskaņā ar jaunākajiem, 2004. gada 1. septembra datiem vidējā Kopienas produktu ieveduma vērtības kādā tā sadaļā no valsts, uz kuru attiecas šis režīms, trīs secīgu gadu laikā pārsniedz 15 % no tā paša veida produktu ieveduma Kopienā vērtības no visām valstīm un teritorijām, kas uzskaitītas I pielikumā. XI sadaļai robežvērtība ir 10%. |

Grozījums Nr. 32

13. panta 3.a punkts (jauns)

| 3.a Izslēgšanas procentu aprēķini pēc 2008. gada tiek pamatoti ar datiem, ko izmanto atbilstīgi 1. punktam, iekļaujot visus VPS aptvertos ievedumus laikā, kad šī regula stājas spēkā. |

Grozījums Nr. 55

15. panta 1. punkta a) apakšpunkts

(a)nopietni un sistemātiski tādu principu pārkāpumi, kas izklāstīti III pielikumā uzskaitītajās konvencijās; | (a)sistemātiski tādu principu pārkāpumi, kas izklāstīti III pielikumā uzskaitītajās konvencijās; |

Grozījums Nr. 33

15. panta 1. punkta e) apakšpunkts

(e)nopietna un sistemātiska negodīga tirdzniecības prakse, kura negatīvi ietekmē Kopienas rūpniecību, ieskaitot praksi, kas saskaņā ar PTO nolīgumiem ir aizliegta vai par kuru var ierosināt lietu, ar nosacījumu, ka kompetentā PTO iestāde ir jau pieņēmusi par to nolēmumu un šī negodīgā prakse vēl nav novērsta; | (e)sistemātiska negodīga tirdzniecības prakse, kura negatīvi ietekmē Kopienas rūpniecību, ieskaitot praksi, kas saskaņā ar PTO nolīgumiem ir aizliegta vai par kuru var ierosināt lietu; |

Grozījums Nr. 56

15. panta 1. punkta ea) apakšpunkts

| (ea)sistemātiska negodīga tirdzniecības prakse, kura nav iekļauta e) apakšpunktā, bet kura negatīvi ietekmē Kopienas intereses un kuru nevar labot saskaņā ar 20. panta e) apakšpunktu; |

Grozījumi Nr. 57 un 34

15. panta 1. punkta f) apakšpunkts

(f)nopietni un sistemātiski reģionālo zvejniecības organizāciju, kuru biedre ir Kopiena, mērķu vai nolīgumu pārkāpumi attiecībā uz zvejas resursu saglabāšanu un pārvaldību. | (f)sistemātiski reģionālo zvejniecības organizāciju, kuru biedre ir Kopiena, mērķu vai nolīgumu pārkāpumi attiecībā uz zvejas resursu saglabāšanu un pārvaldību un neatbilstība Eiropas veselības aizsardzības un higiēnas standartiem. |

Grozījums Nr. 35

16. panta 1. punkts

1. Ja Komisija vai kāda dalībvalsts saņem ziņas, kas var attaisnot preferenču nolīgumu pagaidu atcelšanu, un ja Komisija uzskata, ka ir pietiekams pamats sākt izmeklēšanu, tā informē Komiteju. | 1. Ja Komisija, Eiropas Parlaments vai kāda dalībvalsts saņem ziņas, kas var attaisnot preferenču nolīgumu pagaidu atcelšanu, un ja Komisija uzskata, ka ir pietiekams pamats sākt izmeklēšanu, tā nekavējoties informē Komiteju un Eiropas Parlamentu. |

Grozījums Nr. 36

16. panta 2. punkts

2. Komisija saskaņā ar 28. pantā minēto procedūru drīkst pieņemt lēmumu par izmeklēšanas ierosināšanu. | 2. Komisija saskaņā ar 28. pantā minēto procedūru drīkst pieņemt lēmumu par izmeklēšanas ierosināšanu. Attiecībā uz 15. panta 1. punkta a) apakšpunktā minētajiem iemesliem Komisija automātiski ierosina izmeklēšanu visos tajos gadījumos, kuros Starptautiskās darba organizācijas (SDO) konferences komiteja par standartu piemērošanu ir apstiprinājusi "īpašu punktu" par darba pieredzi saņēmējvalstī attiecībā uz galvenajiem darba standartiem. |

Grozījums Nr. 37

17. panta 3. punkts

3. Komisija pieprasa visu informāciju, ko tā uzskata par vajadzīgu, un var pārbaudīt ziņas, kas saņemtas no uzņēmējiem un attiecīgās saņēmējvalsts. Novērtējumi, komentāri, lēmumi, ieteikumi un secinājumi, ko piedāvā ANO, SDO un citu kompetentu starptautisku organizāciju pārraudzības iestādes, kalpo par izejas punktu, lai izpētītu, vai pagaidu atcelšana ir pamatota 15. panta 1. punkta a) apakšpunktā minētā iemesla dēļ. | 3. Komisija pieprasa visu informāciju, ko tā uzskata par vajadzīgu, un var pārbaudīt ziņas, kas saņemtas no uzņēmējiem, atbilstīgajiem pilsoniskās sabiedrības pārstāvjiem, tostarp sociālajiem partneriem, un attiecīgās saņēmējvalsts. Novērtējumi, komentāri, lēmumi, ieteikumi un secinājumi, ko piedāvā citas Eiropas Savienības iestādes, kā arī ANO, SDO un citu kompetentu starptautisku organizāciju pārraudzības iestādes, kalpo par izejas punktu, lai izpētītu, vai pagaidu atcelšana ir pamatota 15. panta 1. punkta a) apakšpunktā minētā iemesla dēļ. |

Grozījums Nr. 38

18. panta 1. punkts

1. Komisija ziņojumu par iegūtajiem datiem iesniedz Komitejai. | 1. Komisija ziņojumu par iegūtajiem datiem iesniedz Komitejai un Eiropas Parlamentam. |

Grozījums Nr. 39

18. panta 5. punkts

5. Ja šā panta 3. punktā minētā termiņa beigās Komisija konstatē, ka attiecīgā saņēmējvalsts nav uzņēmusies prasītās saistības, un uzskata, ka pagaidu atcelšana ir nepieciešama, tā iesniedz atbilstošu priekšlikumu Padomei, kura ar kvalificētu vairākumu par to lemj 30 dienu laikā. Ja Padome lemj par pagaidu atcelšanu, šāds lēmums stājas spēkā sešus mēnešus pēc tā pieņemšanas, ja vien pirms tam netiek nolemts, ka vairs nav spēkā iemesli, kas to pamato. | 5. Ja šā panta 3. punktā minētā termiņa beigās Komisija konstatē, ka attiecīgā saņēmējvalsts nav uzņēmusies prasītās saistības, un uzskata, ka pagaidu atcelšana ir nepieciešama, tā pēc tam, kad ir informējusi Parlamentu, iesniedz atbilstošu priekšlikumu Padomei, kura ar kvalificētu vairākumu par to lemj 30 dienu laikā. Ja Padome lemj par pagaidu atcelšanu, šāds lēmums stājas spēkā sešus mēnešus pēc tā pieņemšanas, ja vien pirms tam netiek nolemts, ka vairs nav spēkā iemesli, kas to pamato. |

Grozījums Nr. 40

19. panta 1. punkts, ievaddaļa

1. Pēc Komitejas informēšanas Komisija var atcelt šajā regulā paredzētā preferenciālā režīma piemērošanu visiem vai dažiem produktiem, kuru izcelsme ir saņēmējvalstī: | 1. Pēc Komitejas un Eiropas Parlamenta informēšanas Komisija var atcelt šajā regulā paredzētā preferenciālā režīma piemērošanu visiem vai dažiem produktiem, kuru izcelsme ir saņēmējvalstī: |

Grozījums Nr. 41

20. panta 4. punkts

4. Komisija pieņem lēmumu 30 darba dienu laikā pēc apspriešanās ar Komiteju. | 4. Komisija pieņem lēmumu 30 darba dienu laikā pēc apspriešanās ar Komiteju un pēc tam, kad ir informējusi Eiropas Parlamentu. |

Grozījums Nr. 42

20. panta 5. punkts

5. Ja ārkārtas apstākļi, kas prasa tūlītēju rīcību, izmeklēšanu padara neiespējamu, Komisija pēc Komitejas informēšanas veic tādu aizsargpasākumu, kāds ir absolūti nepieciešams. | 5. Ja ārkārtas apstākļi, kas prasa tūlītēju rīcību, izmeklēšanu padara neiespējamu, Komisija pēc Komitejas un Eiropas Parlamenta informēšanas veic tādu aizsargpasākumu, kāds ir absolūti nepieciešams. |

Grozījumi Nr. 43 un 44

21. pants

Ja to produktu ievešana, kas iekļauti EK Līguma I pielikumā, izraisa vai draud izraisīt nopietnus Kopienas tirgu vai to regulēšanas mehānismu darbības traucējumus, Komisija var atcelt preferenču režīma piemērošanu attiecīgajiem produktiem pēc tam, kad ir informēta attiecīgās kopējā tirgus organizācijas pārvaldības komiteja. | Ja to produktu ievešana, kas iekļauti EK Līguma I pielikumā, izraisa vai draud izraisīt nopietnus Kopienas tirgu vai to regulēšanas mehānismu darbības traucējumus, vai zvejniecības produkti neatbilst obligātajiem standartiem, kas Eiropas Savienībā noteikti līdzvērtīgiem produktiem, Komisija var atcelt preferenču režīma piemērošanu attiecīgajiem produktiem pēc tam, kad ir informēts Eiropas Parlaments un attiecīgās kopējā tirgus organizācijas pārvaldības komiteja. |

Grozījums Nr. 45

22. panta 1. punkts

1. Komisija informē attiecīgo saņēmējvalsti par lēmumu, kas pieņemts saskaņā ar 19., 20. vai 21. pantu, pirms tas stājies spēkā. Komisija par to paziņo arī Padomei un dalībvalstīm. | 1. Komisija iespējami īsā laikā informē attiecīgo saņēmējvalsti par lēmumu, kas pieņemts saskaņā ar 19., 20. vai 21. pantu, pirms tas stājies spēkā. Komisija par to paziņo arī Padomei, Eiropas Parlamentam un dalībvalstīm. |

Grozījums Nr. 46

22. panta 2. punkts

2. Jebkura dalībvalsts lēmumu, kas pieņemts saskaņā ar 19., 20. vai 21.pantu, var desmit dienu laikā iesniegt Padomei. Padome ar kvalificētu balsu vairākumu 30 dienu laikā var pieņemt atšķirīgu lēmumu. | 2. Jebkura dalībvalsts lēmumu, kas pieņemts saskaņā ar 19., 20. vai 21.pantu, var desmit dienu laikā iesniegt Padomei. Padome, pēc tam, kad ir informējusi Eiropas Parlamentu, ar kvalificētu balsu vairākumu 30 dienu laikā var pieņemt atšķirīgu lēmumu. |

Grozījums Nr. 47

25. panta 3. punkts

3. Komisija ciešā sadarbībā ar dalībvalstīm kontrolē to produktu ievešanu, uz ko attiecas KN kods 08030019, tarifa pozīcijas 0603, 1006 un 1701 un KN kodi 16041411, 16041418, 16041490, 16041939, un 16042070, lai noteiktu, vai ir izpildīti 20. un 21.pantā minētie nosacījumi. | 3. Komisija ciešā sadarbībā ar dalībvalstīm kontrolē to produktu ievešanu, uz ko attiecas KN kods 08030019, tarifa pozīcijas 0603, 1006 un 1701 un KN kodi 16041411, 16041418, 16041490, 16041939, 16042070, 16041416, un 16041931, lai noteiktu, vai ir izpildīti 20. un 21.pantā minētie nosacījumi. |

Grozījums Nr. 48

25.a pants (jauns)

| 25.a pants 1. Komisija regulāri informē Eiropas Parlamentu par: a)statistikas datiem attiecībā uz tirdzniecību starp ES un VPS saņēmējvalstīm;b)III pielikumā iekļauto konvenciju ratifikācijas un īstenošanas statusu katrā valstī, kas gūst labumu no īpašā veicināšanas režīma. Attiecīgajā gadījumā Komisija iekļaus ieteikumus, vai kādai konkrētai valstij ir jāveic papildu pasākumi kādas konvencijas efektīvai īstenošanai;c)atbilstīga informācija par sasniegumiem attiecībā uz "tūkstošgades attīstības mērķu" īstenošanu, it īpaši vismazāk attīstītajās valstīs.2. Komisija sagatavo ietekmes novērtējumu par VPS rezultātiem laika posmā no 2005. gada 1. jūlija līdz 2007. gada 1. janvārim. Pētījumu nosūta Komitejai, Eiropas Parlamentam un Ekonomikas un sociālo lietu komitejai līdz 2007. gada 1. martam. 3. Komisija pēc apspriešanās ar Komiteju nosaka 2. punktā minētā ietekmes pētījuma saturu, kurā ietilps saņēmējvalstu viedokļi un jebkurā gadījumā vismaz šādi elementi: izsmeļoša analīze par VPS procentuālo pielietojumu katrā atsevišķajā valstī, iekļaujot arī salīdzinājumu ar iepriekšējiem gadiem;izslēgšanas sociālo un ar tirdzniecību saistīto rezultātu izvērtējums izslēgtajās valstīs;sākotnējais novērtējums par turpmāko izslēgšanas ietekmi uz valstīm, ko varētu izslēgt atbilstīgi nākamajai regulai;salīdzināmais pētījums par preferenču režīmu, ko ĀKK valstīm piedāvā VPS un ĀKK un ES Kotonū nolīgums, ar mērķi ar pārstrādātu regulu sniegt vismaz līdzvērtīgu preferenču režīmu tam, kas tām bija piešķirts saskaņā ar Kotonū nolīgumu;analīze par iespējamo prefrenču sistēmas ietekmi, palielinot paaugstināta riska precēm piešķirto preferenču robežvērtību un/vai pārceļot šīs "augsta riska" preces uz "zema riska" preču kategoriju;novērtējums par šīs regulas ieguldījumu Tūkstošgades attīstības mērķu sasniegšanā, it īpaši attiecībā uz vismazāk attīstītajām valstīm.4. Dohas sarunu noslēgumā Komisija Eiropas Parlamentam iesniedz īpašu ziņojumu, kurā tiek izvērtēta šajā regulā noteikto preferenču shēmas ietekme un aplūkoti pieņemami pasākumi, lai nodrošinātu vispārējās preferenču sistēmas efektivitāti. |

Grozījums Nr. 49

26. panta 3. punkts

3. Komiteja, pamatojoties uz Komisijas ziņojumu par periodu no 2005. gada 1. aprīļa līdz 2008. gada 31. decembrim, pārbauda Kopienas vispārējo tarifa preferenču sistēmas ietekmi. Šis ziņojums aptver visus preferenču režīmus, kas minēti 1. panta 2. punktā. | 3. Komiteja, pamatojoties uz 25.a pantā minēto ietekmes novērtējuma pētījumu, pārbauda Kopienas vispārējo tarifa preferenču sistēmas ietekmi. |

Grozījums Nr. 50

30. panta 1. punkts

1. Šī regula stājas spēkā 2005. gada 1. aprīlī. Padomes Regula (EK) Nr.2501/2001 zaudē spēku 2005. gada 1. aprīlī. | 1. Šī regula stājas spēkā 2005. gada 1. aprīlī. Padomes Regula (EK) Nr.2501/2001 zaudē spēku 2005. gada 1. aprīlī, neskarot 1.a punktu. |

Grozījums Nr. 51

30. panta 1.a punkts (jauns)

| 1.a Šīs regulas II sadaļas 2. un 4. iedaļu, III sadaļas 1. un 2. iedaļu, kā arī Padomes Regulas (EK) Nr.2501/2001 IV sadaļu turpina piemērot līdz brīdim, kad "Eiropas Savienības Oficiālajā Vēstnesī" publicē to saņēmējvalstu sarakstu, kuras atbilst īpašā veicināšanas režīma priekšrocību izmantošanas prasībām, kas minētas šīs regulas 2. iedaļā. Īpašo veicināšanas režīmu, kas ir paredzēts Padomes Regulā (EK) Nr.2501/2001, turpina piemērot līdz 2005. gada 31. decembrim tām saņēmējvalstīm, kuras nav ietvertas šīs regulas 2. iedaļā minētā īpašā veicināšanas režīma saņēmējvalstu sarakstā. |

Grozījums Nr. 52

30. panta 2.a punkts (jauns)

| 2.a Priekšlikumu pārstrādātai regulai, kas aptver laika posmu no 2009. gada 1. janvāra līdz 2011. gada 31. decembrim, Komisija nosūta Padomei, Eiropas Parlamenta un Ekonomikas un sociālo lietu komitejai līdz 2007. gada 1. jūnijam. Jaunajā priekšlikumā jāņem vērā 25.a pantā minētā ietekmes novērtējuma pētījuma rezultāti. |

[1] OV vēl nav publicēts.

[2] Pieņemtie teksti, P6_TA(2004)0024.

--------------------------------------------------